آواران: ڈپٹی کمشنر آواران جمعہ داد خان نا کنڈآن فرض منصبی ءِ پورو کننگ کن جوان کاریم کننگا۔ اینو آواران پاور ہاؤس اٹ لگوک آ خاخر نا ڈس ملنگ تون ڈی سہ آواران تینٹ جاگہ غا سر مس۔ ہنگامی حالیت آتا نفاذ ءِ کرسا کوئک ریسپانس نا رداٹ اوفک میونسپل کمیٹی ءِ دوئی آ آسراتی تے وخت آ پوروی نا پارت کریر۔ فائر برگیڈ عملہ گاڈی تتون جاگہ غا سر مننگ تون خاخر ءِ کسفنگ اٹ اختہ مس۔و خاخر ءِ کنٹرول کرے۔ ضلعی انتظامیہ و میونسپل کمیٹی نا کمامدار آتا محنت فرض شناسی نا سوب آن پاور ہاوس ءِ پین نسخان آن بچفنگا۔ آواران اٹ تعینات محنتی ڈپٹی کمشنر نا کوشست آتا سوب آن ایمرجنسی حالت یا ایلو ویل آتا ایسری ٹی بھلو کمک اس رسینگ انگ ءِ۔ اینو اُلس نا اہم ءُ و بنداوی ءُ گرج اس پاور ہاوس ءِ پین نسخان آ بچفنگ کن ہرا کوشست آتے کننگا اوفک ستا کڑزرہ۔
(آن لائن)
